Galeon - enda en GNOME juvel

“En nettleser er mer enn et program, det er en måte å tenke på, en måte å se verden. Galeons prinsipper er enkelhet og å følge standarder” -- Galeons utviklere

De som har fulgt med på utviklingen av GNOME i det siste, kan umulig ha unngått å merke seg den unektelige framgangen som browseren Galeon har hatt. Fra å være enda en mozilla-"klone”, har den blitt enda en fjær i hatten til GNOME. Sammen med andre flaggskipprogrammer som Gnumeric, GIMP, Nautilus og Abiword, er programmet både raskt og veldig bra.

Galeon bruker som en del andre browsere for Linux rendremotoren Gecko, som er en del av Mozilla. Denne motoren tar seg av fremvisning av selve sidene, mens Galeon kun tar seg av alt rundt - bokmerker, brukergrensenisttet, feilmeldingbokser og lignende. Galeon sørger for full GNOME integrasjon, og benytter gtk+ for å tegne opp selve programmet, noe som igjen gjør at det lett integrerers i resten av skrivebordsmiljøet ditt om du benytter GNOME.

Galeon introduserer en del nye ting i forhold til Mozilla-basen; fullskjermmodus, autobookmarks, portalview og tilgang til å skru av/på diverse ting direkte fra tittelmenyen er de mest nevnverdige.

Ved å benytte Gecko som rendrer, har utviklerene av Galeon kunne brukt tiden sin på brukergrensesnitt. Jeg for min del merker veldig stor forskjell fra Mozilla og Galeon - spesielt på hastighet. Men det å ha en browser som ikke bare er lett, men også viser websider riktig er naturligvis et pluss.

“My Portal” (eller “Min Portal”) er et fint eksempel på noe som har fått meg til å benytte en webside mindre (i dette tilfellet portaler). Galeon lager automatisk en portalside som inneholder alle bokmerker, søkesider og lignende du ønsker. I tillegg er det bookmarklets og lignende programmer, om man ønsker kalkulatorer og andre små verktøyer på portalen sin. For å komme til portalview, skriver man inn URIen about:my-portal (om man ikke har det som standard startside).

Man kan like greit innrømme det - uansett hvor mye man strever, så vil det være feil i programmer utviklet av mennesker, og Galeon er ikke et unntak. Og vi kan selvfølgelig ikke se bort ifra at maskinen kan stoppe (strømstans, noen kommer borti en kabel/knapp), eller lignende. En aller annen gang kommer du til å sitte og lese noe spennende/gjøre viktig research, og akkurat da kommer browseren din til å kræsje. Men ta det med ro, Galeon kommer til å være der for deg! I likhet med Opera har Galeon en “kræsj-redder/crash-recovery” funksjon som hjelper deg når uhellet er ute. Om du ønsker det, bruker den loggen til å finne ut på hvilke sider du var på idet systemet/programmet ble urettmessig avsluttet, og oppretter det akkurat som om ingenting har skjedd. For de av oss som kjører siste nattlige versjon av en god del programmer og biblioteker, er slike funksjoner ypperlige.

Galeon har også støtte for populære ting som er i Mozilla - du har tabbed-view, spesifisering av sider som har lov/ikke lov til å vise bilder og informasjonskapsler (cookies), og mer. Ved å benytte Mozillas PSM (Personal Security Manager), får man også sikker lagring av brukernavn/passord til forskjellige sider.

Personlig liker jeg spesielt ordtaket som Galeon har: the web, just the web. Galeon er kun en browser, den inkluderer ikke klienter for alt mulig annet (e-mail, newsgroups, irc, icq, osv). Det er i samråd med en uskreven UNIX regel: et verktøy skal være lite og ypperlig i sin jobb, ikke svært og gjører alt ok.

Smarte bokmerker (“Smart bookmarks”) er enda en ypperlig funksjon som Galeon har. Et smart bokmerke tar et eller flere argumenter og gjør dem til en del av URLen. På denne måten får man rask tilgang til søkefunksjoner hos forskjellige sider som Google, IMDB, RPMfind og lignende. Et smart bokmerke kan være en del av en bokmerke-verktøylinje, med et ikon/beskrivelse og en liten boks for å skrive inn søketeksten. De blir også til søkeområder på “Min portal/My portal”.

Eventuell errata/oppfølgning av denne artikkelen kommer til å dukke opp på ftp://nlc.no/people/aj/linmag/